钦定古今图书集成/明伦汇编/氏族典/第345卷 > 周迪
## 钦定古今图书集成/明伦汇编/氏族典/第345卷 > 周迪

按《陈书周迪传》：“迪，临川南城人也。少居山谷，有膂力，
能挽强弓。侯景之乱，迪宗人周续起兵，迪从之。续所
部渠帅杀续，推迪为主，迪乃据有临川之地。梁元帝
授迪壮武将军，封临汝县侯。永定二年，以功加平南
将军，开府仪同三司。世祖嗣位，征迪出镇湓城，迪不
至，阴与留异相结。及王师讨异，迪疑惧不自安，乃使”
其弟方兴袭周敷。三年，世祖使吴明彻督军讨迪，迪
众溃，乃脱身逾岭，复收合出东兴。世祖遣都督程灵洗击破之，迪又窜于山穴中，临川太守骆牙诱出斩
之。